श्रीनिवास रामानुजन को ‘नामगिरी नामक देवी’ सपने में आती थी जो उन्हें समस्याओं के समाधान बताती और उनका मार्गदर्शन करती थी। सपने में मिले समाधानों को वे उठने पर लिख लेते थे। एक सपने का जिक्र करते हुए वे कहते हैं कि एक रात सोते समय उनको एक अजीब अनुभव हुआ। बहते खून से बना पर्दा उनके सामने आता है। फिर एक हाथ प्रकट हुआ और इस पर कुछ लिखने लगा। उसे उन्होंने लिख लिया। वह एक समाकलन था। इस तरह देवी उनकी मदद करती थी। स्मरणीय है कि रामानुजन को शुद्ध गणित में काम करने का कोई प्रशिक्षण नहीं था। लेकिन उन्होंने गणितीय विश्लेषण, अंक संकल्पना, अनंत शृंखला और अनवरत भिन्नों/अंशों के क्षेत्र में जबर्दस्त कार्य कर गणित के क्षेत्र में कार्यरत विद्वानों को चमत्कृत कर दिया।